

# ประกาศองค์การบริหารส่วนตำบลดอนตรอ

เรื่อง สอบราคาจ้างเหมาทำอาหารเช้าและอาหารกลางวัน ศูนย์พัฒนาเด็กเล็กบ้านยางยวน หมู่ที่ ๕

ประจำปีงบประมาณ ๒๕๕๕

**……………………………**

ด้วยองค์การบริหารส่วนตำบลดอนตรอ จะดำเนินการสอบราคาจ้างเหมาทำอาหารเช้าและอาหารกลางวันของศูนย์พัฒนาเด็กเล็กบ้านยางยวน หมู่ที่ ๕ ตำบลดอนตรอ โดยมีรายละเอียดดังนี้

๑.๑ จ้างเหมาทำอาหารเช้าของศูนย์พัฒนาเด็กเล็กบ้านยางยวน หมู่ที่ ๕ ตำบลดอนตรอ จำนวนเด็กเล็ก ๑๕๕ คน ๆ ละ ๖ บาท จำนวน ๒๓๘ วันทำการ (๑๒ มกราคม ๒๕๕๕ – ๒๘ ธันวาคม ๒๕๕๕) วงเงินงบประมาณ ๒๒๑,๓๔๐ บาท

**๑.๒ จ้างเหมาทำอาหารกลางวันของศูนย์พัฒนาเด็กเล็กบ้านยางยวน หมู่ที่ ๕ ตำบลดอนตรอ จำนวนเด็กเล็ก ๑๕๕ คน ๆ ละ ๑๓ บาท จำนวน ๒๓๘ วันทำการ (๑๒ มกราคม ๒๕๕๕ – ๒๘ ธันวาคม ๒๕๕๕)**

**วงเงินงบประมาณ ๔๗๙,๕๗๐ บาท**

**งบประมาณรวมทั้งสิ้น ๗๐๐,๙๑๐.- บาท**

**ผู้มีสิทธิเสนอราคาจะต้องมีคุณสมบัติ ดังนี้**

1. เป็นนิติบุคคลหรือบุคคลธรรมดา ที่มีอาชีพรับจ้างทำงานที่สอบราคาดังกล่าว
2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยงานบริหาร

ราชการส่วนท้องถิ่นในขณะที่ยื่นซองสอบราคา และได้แจ้งเวียนชื่อไว้แล้ว

1. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิความคุ้มกันเช่นว่านั้น
2. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลดอนตรอ ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาจ้างครั้งนี้

**กำหนดยื่นซองสอบราคา** ในวันที่ **๑๓ ธันวาคม ๒๕๕๔ –** ถึงวันที่ **๒๖ ธันวาคม ๒๕๕๔** **ระหว่างเวลา ๐๘.๓๐ น. – ๑๖.๓๐ น.** (ในวันและเวลาราชการ) **ณ ส่วนการคลังขององค์การบริหารส่วน ตำบลดอนตรอ และในวันที่ ๒๗ ธันวาคม ๒๕๕๔** ให้ยื่นซองสอบราคา **ณ ศูนย์รวมข้อมูลข่าวสารที่ว่าการอำเภอเฉลิมพระเกียรติ** **จังหวัดนครศรีธรรมราช** ระหว่างเวลา **๐๘.๓๐ น. – ๑๖.๓๐ น.** เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด

**กำหนดเปิดซองสอบราคา**ในวันที่ **๒๘ ธันวาคม ๒๕๕๔** ตั้งแต่**เวลา ๑๐.๐๐ น.** เป็นต้นไป **ณ ศูนย์รวมข้อมูลข่าวสารอำเภอเฉลิมพระเกียรติ** **จังหวัดนครศรีธรรมราช**

-๒-

**ผู้สนใจติดต่อขอซื้อเอกสารสอบราคาจ้างในราคาชุดละ ๑,๐๐๐ บาท ได้ที่ที่ทำการองค์การบริหารส่วนตำบลดอนตรอ อำเภอเฉลิมพระเกียรติ จังหวัดนครศรีธรรมราช ระหว่างวันที่ ๑๓ ธันวาคม ๒๕๕๔ ถึงวันที่ ๒๖ ธันวาคม ๒๕๕๔ หรือสอบถามทางโทรศัพท์หมายเลข (๐๗๕) ๓๖๖๒๙๕ ในวันและเวลาราชการ หรือ ดูรายละเอียดได้ที่เว็บไซต์องค์การบริหารส่วนตำบลดอนตรอ** [**WWW.DONTRO.GO.TH**](http://WWW.DONTRO.GO.TH)

**ประกาศ ณ วันที่ ๑๓ เดือน พฤศจิกายน พ.ศ. ๒๕๕๔**

**(นายวัชร สุขเกื้อ)**

**นายกองค์การบริหารส่วนตำบลดอนตรอ**